Helme: Estonia ülestõstmine pole päevakorras, maksaks üle 100 miljoni euro
#000003
Eesti riigil on praegu võimekus minna Estonia uppumispaigas merepõhja, teha põhja- ja laevakereuuringud ning tuvastada hiljutises dokumentaalfilmis näidatud ava laevakeres, ütles siseminister Mart Helme neljapäeval.
#000004
Laeva ülestõstmist Eesti riik Helme sõnul praegu ei kaalu ning selle jaoks puudub Eestil endal ka võimekus. Helme ütles, et Estonia ülestõstmine merepõhjast läheks maksma rohkem kui 100 miljonit eurot.
#000006
Politsei- ja piirivalveameti mereturvalisuse grupi juhi Marge Kohtla sõnul saab Eesti omal jõul uuringuid alustada. "Saame kasutada sonarit, skaneerida merepõhja, et saada esmane pilt ümbritsevast olukorrast. Siis saame kasutada allveerobotit. Selle võimekus võimaldaks uppumiskohas viia läbi esmased tööd," ütles Kohtla, kelle sõnul on roboti sukeldumisvõimekus 300 meetrit. Estonia lamab 80 kuni 85 meetri sügavusel.
#000007
Allveerobot on praegu kasutusel siseveekogudes ning sellega otsitakse peamiselt hukkunuid.
#000008
Helme märkis, et Eestil on tuukrivõimekus olemas, kuid varustus ei luba minna sügavamale kui 50 kuni 60 meetrit. Seetõttu peab tuukrite Estonia juurde saatmiseks korraldama hanke ning kasutama erafirmat.
#000009
Allveeroboti sukeldumiseks kasutatakse piirivalvelaeva Kurvits. Kohtla sõnul on Kurvits parim tuukritööde läbiviimiseks, sest sobib ka logistiliseks platvormiks, varustuse ettevalmistamiseks ja ööbimiseks. Kurvitsalt on ka varem tehtud sukeldumisoperatsioone.
#000010
Kohtla märkis, et sonari ja allveerobotiga saab olukorrast vaid üldise ülevaate, detailseks uuringuks on vaja kasutada tuukreid.
#000011
Helme sõnul on võimatu öelda, kui kaua uurimistööd aega võtavad, sest need sõltuvad ilmastikuoludest.
#000012
Teiseks otsustati kaasata hukkunute omaste organisatsioonid ja omaksed. "See on kriitiliselt tähtis," märkis Helme.
#000015
Kolmandaks on vaja selgeks teha, milline on täpne Eesti oma uurimistoimingute läbiviimise võimekus ning mis hetkest on vaja kaasata rahvusvahelised partnerid, erafirmad, kellel on vrakkide uurimise võimekus märksa suurem kui Eestil, ütles Helme.
#000016
Helme nentis, et ükskõik mis tulemustega uurimine lõppeb, jääb alati neid, kes eelistavad vandenõuteooriaid. "See ei ole nii lihtne nagu paistab, et teeme asjaolud selgeks, et dokumentaalfilm on olemas ja rohkem pole midagi vaielda. Tegelikult on suur surve teha seda õigesti – viia läbi uued uurimistoimingud nii, et igasugused spekulatsioonid ja kahtlused ja süüdistused hajuksid. Päriselt ei jää kõik nagunii rahule, mõned jäävad truuks vandenõuteooriatele, aga peame jätma võimalikult vähe lahtiseid otsi," rääkis Helme.
#000017
Valitsus eraldab Estonia vraki uurimiseks kolm miljonit eurot
#000018
Carl Bildt kahtleb Estonia kokkupõrkes allveelaevaga
#000020
Laevaehituse insener: tõenäoliselt on augud Estoniasse tekkinud merepõhjas
#000021
Kristjan Ilves tuli Oberstdorfis viiendaks
#000023
Ryanair: sulgesime liinid lennujaama ebaloogilise hinnatõusu tõttu
#000036
Vene naftale seatud piirangute tõttu võib Soome lahe keskkond ohtu sattuda
#000037
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000038
Otse kell 18: konkursi "Teadus 3 minutiga" finaal
#000043
Grosberg: Ukraina väed taanduvad Bahmutist lähiajal
#000050